Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az egyetemi végzettségű ápolók az egészségügyi felsőoktatás alapképzési szakjainak képesítési követelményeiről szóló 36/1996. (III. 5.) Korm. rendelet 1. és 3. számú
Paragraph Index: 43

a) ismerik — a hazai egészségügyi intézményrendszer szervezeti felépítését és informatikai alapjait, finanszírozási módszerét, közép- és hosszú távú célkitűzéseit és a megvalósításukkal kapcsolatos főbb tennivalókat, ezen ismeretek elméleti és gyakorlati oktatásának módjait, — a felsőoktatási intézményrendszer felépítését és informatikai alapjait, finanszírozási rendszerét, közép- és hosszú távú célkitűzéseit, a megvalósításukhoz kapcsolódó főbb tennivalókat, és képesek ezek kidolgozásában való részvételre, — a felsőoktatás különböző oktatási módszereit, ezek alkalmazásának lehetőségeit az ápolóképzés területén, — az ápolásirányítás, ápolásvezetés elveit és ezek oktatásának és gyakorlati alkalmazásának kérdéseit az ápolás területén, — a munkavédelmi előírásokat, azok oktatásának és alkalmazásának módjait, — a természetgyógyászat (alternatív medicina) lehetőségeit és korlátait, — a betegek/gondozottak/kliensek jogait és azok érvényesítésének módjait, — az egyén és a társadalom egészségvédelmének, a betegségek megelőzésének, a diagnosztika és terápia, valamint a rehabilitáció elméleti és gyakorlati alapjait, — a betegségeknek a lelki élettel, magatartással összefüggő és szociális vonatkozásait, — a népegészségtan és epidemiológia alapjait, — a hazai egészségvédelmi szűrővizsgálatok rendszerét és elvi alapjait;

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes